Diari Oficial de la Generalitat Valenciana


Sumari del DOGV 8112, del 24-08-2017 (2017/7562)

RESOLUCIÓ de 16 d'agost de 2017, de la Vicepresidència i Conselleria d'Igualtat i Polítiques Inclusives, per la qual es dóna publicitat a l'increment dels crèdits que han de finançar les ajudes econòmiques regulades en l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere establida en l'article 27 de la Llei orgànica 1/2004, de 28 de desembre, de mesures de protecció integral contra la violència de gènere, en l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8112

Data del DOGV
:   24-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7562


Data del document
:   16-08-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 16 d'agost de 2017, de la Vicepresidència i Conselleria d'Igualtat i Polítiques Inclusives, per la qual es dóna publicitat a l'increment dels crèdits que han de finançar les ajudes econòmiques regulades en l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere establida en l'article 27 de la Llei orgànica 1/2004, de 28 de desembre, de mesures de protecció integral contra la violència de gènere, en l'exercici 2017. [2017/7562]  
  
  
L'article 27 de la Llei orgànica 1/2004, de 28 de desembre, de mesures de protecció integral contra la violència de gènere, estableix ajudes econòmiques dirigides a les víctimes de violència de gènere per a les quals quede acreditada insuficiència de recursos i unes especials dificultats per a obtindre una ocupació, i s'hi determina el procediment de concessió i pagament, per a les dones residents a la Comunitat Valenciana, a través de l'Ordre de 3 de maig de 2007, de la Conselleria Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei orgànica 1/2004, de 28 de desembre, de mesures de protecció integral contra la violència de gènere.  
La sol·licitud d'aquesta ajuda no requereix convocatòria prèvia i anualment es publiquen els crèdits existents per a finançar-la.  
Mitjançant la Resolució de 14 de març de 2017, de la vicepresidenta del Consell i consellera d'Igualtat i Polítiques Inclusives (DOGV 8006, 23.03.2017), es va donar publicitat als crèdits i a la línia de subvenció destinats al finançament de les mencionades ajudes per a l'exercici 2017.  
Analitzades les sol·licituds presentades, els crèdits de la línia S6383000, «Ajudes per a dones víctimes de violència de gènere», resultaven insuficients per a poder atendre totes les sol·licituds amb dret a percebre aquesta ajuda, per la qual cosa s'ha tramitat i aprovat la modificació pressupostària consegüent.  
Per aquesta raó, fent ús de les facultats que em confereix l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat a l'increment dels crèdits pressupostaris destinats a finançar les ajudes econòmiques regulades en l'Ordre de 3 de maig de 2007, de la Conselleria Benestar Social, per la qual es regula l'ajuda econòmica a favor de les víctimes de violència de gènere establida en l'article 27 de la Llei orgànica 1/2004, de 28 de desembre, de mesures de protecció integral contra la violència de gènere, en l'exercici 2017, amb càrrec al programa pressupostari 323.10, Igualtat de gènere.  
  
Denominació: Ajudes per a dones víctimes de violència de gènere  
Línia de subvenció: S6383000  
Consignació pressupostària inicial: 600.000,00 -  
Increment de crèdit: 250.000,00 ?, que passa de 600.000,00 - a 850.000,00 ?.  
Procedència i quantia dels fons: Ministeri de Sanitat, Serveis Socials i Igualtat, 850.000,00 -  
  
Segon  
Els crèdits publicats tenen el caràcter de màxims, per la qual cosa no poden concedir-se ajudes una vegada esgotats, circumstància que ha de publicar-se en el Diari Oficial de la Generalitat Valenciana.  
No obstant això, si com a conseqüència de modificacions pressupostàries es veuen modificats aquests crèdits, aquesta modificació es publicarà mitjançant una resolució en el DOGV.   
  
València, 16 d'agost de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.